Document ID: 32014D0177

KOMISJONI RAKENDUSOTSUS,
27. märts 2014,
millega muudetakse otsuse 2003/467/EÜ II lisa seoses Leedu ametlikult brutselloosivabaks kuulutamisega
(teatavaks tehtud numbri C(2014) 1940 all)
(EMPs kohaldatav tekst)
(2014/177/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa II punkti alapunkti 7,
ning arvestades järgmist:
(1)
Direktiivis 64/432/EMÜ käsitletakse veiste ja sigadega kauplemist liidus. Direktiivis on sätestatud tingimused, mille alusel võib liikmesriigi või selle piirkonna kuulutada seoses veisekarjadega ametlikult brutselloosivabaks.
(2)
Komisjoni otsuse 2003/467/EÜ (2) II lisas on loetletud liikmesriigid ja liikmesriikide piirkonnad, mis on ametlikult kuulutatud brutselloosivabaks.
(3)
Leedu on esitanud komisjonile dokumendid, mis tõendavad vastavust direktiivis 64/432/EMÜ sätestatud tingimustele, et kogu Leedu territooriumile saaks anda ametlikult brutselloosivaba staatuse.
(4)
Pärast Leedu esitatud dokumentide hindamist tuleks kõnealune liikmesriik ametlikult kuulutada brutselloosivabaks.
(5)
Seepärast tuleks otsuse 2003/467/EÜ II lisa vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/467/EÜ II lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 27. märts 2014

Labels: 18
6